پاکستاني چارواکې وائي په سرحدي پوسټ يي د افغانستان نه حمله شوې
د پاکستان پوځ دواؤ افسرانو وائس اف امریکا ډیوه ریډیو ته د پیښې د نوم نه څرگندولو په شرط تصدیق ووکړو. پیښه کې په ممکنه توگه د مرگ ژوبلې په حقله دواړو افسرانو څه معلومات وړاندې نه کړل
د افغانستان په پوله د پاکستان د امنیتي ځواکونو په یو پوسټ باندې د پولې د پورې اړخ نه وسله والو حمله کړې ده چې له امله يي د حمله کونکو او د پاکستاني ځواکونو په منځ کې نښې شوې دي. دا خبره پاکستاني عسکري چارواکو کړې ده. د چارواکو د وینا ترمخه، وسله والو د زیارت په شپه ناوخته د کوزدیر په اینکل سر نومې غر جوړ د پاکستاني عسکرو په سرحدي پوسټ حمله ووکړه او پاکستاني عسکرو ځوابي ډزې شورو کړې او دا رنگ د دواړو غاړو په منځ کې نښتې تر څو ساعتو پورې جاري وې. د پاکستان پوځ دواؤ افسرانو وائس اف امریکا ډیوه ریډیو ته د پیښې د نوم نه څرگندولو په شرط تصدیق ووکړو. پیښه کې په ممکنه توگه د مرگ ژوبلې په حقله دواړو افسرانو څه معلومات وړاندې نه کړل. سوات کې پرځائي د پوځ یو افسر وویل حمله کونکو د پاکستان د پولې د پورې اړخ نه په مارټرو د پاکستاني ځواکونو په پوسټ برید ووکړو او پاکستاني عسکرو يي په جواب کې ډزې پیل کړې او دا رنگ جگړه تر څوساعتو پورې روانه وه. په پیښور کې میشته بل افسر وویل د دواړو طرفینو په منځ کې ډزې د نیمې شپې نه ورستو پورې جاري وې. هم دغه افسر وویل ابتدائي رپورټونه ښائي حمله کې د سوات د فضل الله وسله والې ډلې لاس دی خو لا په کره توگه ددې تصدیق نشې کیدی. د پاکستان دیر سیمه د افغانستان ختیز کونړ او ننگرهار ولایتونو سره پوله لري. ددې ورستۍ پیښې نه وړاندې هم پاکستان وئیلې افغانستان نه وسله وال د پاکستان په سرحدي کلو او پوسټو بریدونه کړې دي. پاکستان وائي خپله فضل الله او د هغه وسله وال د افغانستان په کونړاو نورستان ولایتونو کې میشته دي او د هلته نه د پاکستان خلاف حملې ترسره کوي. بل اړخته افغان چارواکې وائي په ورستۍ ورځو کې د پاکستان نه داغل شوې په سلگونو راکټې د افغانستان په سرحدي کلو کې راغورځیدلې دي. په ورستیو کې د دواړو هیوادونو مشرانو شریک سرحد سره تړلې داسې قسمه مسلو په حقله خبرې اترې هم کړې دي.